Ruselli Hartawan yaiku atlet badminton Indonésia saka klub Jaya Raya Jakarta, kang lair ing Jakarta tanggal 27 Dhésèmber 1997. Dhèwèké naté mlebu dadi pamain pelatnas ing taun 2013, nanging ing tengahan taun 2014 Ruselli dibalèkaké nèng Jaya Raya Jakarta. Nembé ing taun 2016 dhèwèké mlebu manèh dadi pamain pelatnas adhedhasar Surat Keputusan No. SKEP/038/0.5/VII/2016 babagan Panyelukan Atlet Badminton Mlebu Pelatnas PBSI (Persatuan Bulu Tangkis Seluruh Indonesia).